Отчет за дейността през 2019 г.

на

НЧ „Анастас Кипиловски – 1909”

Основните цели и задачи на читалището, като обществен и културен център са:

* да осигури на населението равен достъп до всички видове информация и дейности;
* да насърчава четенето на децата и участието им в културния живот на селото;
* организиране и участие по повод актуални дати и събития от местния календар;
* да съхрани местните традиции, да опази обредните групи.

Празничният ни календар започва с

21 януари – Бабин ден . Ритуално измиване на ръцете на аку-шерката, даруване, хора и веселие с ВИГ при читалището.

Февруари – изработване на мартеници.

Март – подарихме на всички от детската градина, училището, кметството и пощата мартеничка , а също така и на всички жени, които дойдоха в читалището да празнуваме 8 март. Поздрави им поднесоха децата от ЦДГ и училището с песни и стихове за мама. Свири ВИГ. Имаше и томбола с много печалби.

22 март – отбелязахме началото на пролетта с музика и хора на площада.

Подготовка на Лазарските групи.

Април – Изложба на рисунки за седмицата на гората.

Лазаров ден – с две лазарски групи пяхме и наричахме из цялото село.

Изложба на великденски яйца.

Май – подготовка на Фолклорната група за участие на Фестивала на котленските килими.

24 май – изработване и поднасяне на венци на паметника на Анастас Кипиловски и читалището.

1юни – Рисунки с тебешир на площада, музика и балони, почерпка за всички деца.

29 юни – участие на „Събор на народната памет Родолюбие”-първо място и медал.

Юли – подготовка за местния събор на Фолклорната и ВИГ и участие през първата вечер.

Септември – Откриване на учебната година с поздравления и подаръци за първокласниците.

Изложба на рисунки за есента.

1 ноември – Ден на народните будители – поднасяне на венец на паметника на Анастас Кириловски.

Декември –подготовка на коледарските групи.

24 декември – Коледуване – песни и благословии с две коледарски групи.

Новогодишно тържество с песни и сценки за посрещане на Дядо Коледа.